Ehdotus NEUVOSTON ASETUS Euroopan unionin ja Mauritanian islamilaisen tasavallan välisessä voimassaolevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan kyseisten sopimuspuolten kesken tehdyn pöytäkirjan mukaisten kalastusmahdollisuuksien jakamisesta ja asetuksen (EY) N:o 1801/2006 muuttamisesta /* COM/2012/0547 final - 2012/0259 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen mukaisesti Euroopan komissio on käynyt neuvotteluja Mauritanian islamilaisen tasavallan kanssa Euroopan yhteisön ja Mauritanian islamilaisen tasavallan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi parafoitiin uusi pöytäkirja 26. heinäkuuta 2012. Uusi pöytäkirja on voimassa kaksi vuotta sen allekirjoittamispäivästä. Sopimuspöytäkirjan tärkein tavoite on tarjota Euroopan unionin aluksille kalastusmahdollisuuksia Mauritanian vesillä käytettävissä olevan ylijäämän rajoissa. Komissio on tukeutunut muun muassa kyseisellä sopimuksella perustetun tiedekomitean lausuntoihin. Yleisenä tavoitteena on vahvistaa yhteistyötä Euroopan unionin ja Mauritanian islamilaisen tasavallan välillä tavoitteena luoda kumppanuuspuitteet kestävän kalastuksen politiikan kehittämiselle ja Mauritanian kalastusalueen kalavarojen vastuuntuntoiselle hyödyntämiselle kummankin sopimuspuolen edun mukaisesti. Pöytäkirjassa määrätään eritoten vuotuisista kalastusmahdollisuuksista seuraavissa luokissa: – äyriäisiä, ei kuitenkaan langustia ja taskurapua, pyytäville kalastusaluksille 5 000 tonnia, – senegalinkummelia pyytäville troolareille (ei pakastustroolarit) ja pohjasiima-aluksille 4 000 tonnia, – pohjalajeja, ei kuitenkaan senegalinkummelia, pyytäville aluksille, jotka käyttävät muita pyydyksiä kuin troolia, 2 500 tonnia, – 200 tonnia taskurapuja, – 22 nuottaa käyttävää tonnikala-alusta, – 22 vapapyydystä käyttävää tonnikala-alusta tai pintasiima-alusta, – pelagisia lajeja pyytäville pakastustroolareille 300 000 tonnia, – pelagisia lajeja pyytäville muille kuin pakastusaluksille 15 000 tonnia (vähennetään pelagisia lajeja pyytäville pakastustroolareille myönnetystä määrästä). Olisi määriteltävä jäsenvaltioiden kalastusmahdollisuuksien jakoperusteet. Komissio ehdottaa näillä perustein, että neuvosto hyväksyy tämän asetuksen. 2. SIDOSRYHMIEN KUULEMINEN JA VAIKUTUSTEN ARVIOINTI Sidosryhmiä kuultiin neuvottelujen alkuvaiheessa pitkän matkan laivastoon liittyvässä alueellisessa neuvoa-antavassa toimikunnassa, johon osallistui kalastusalan lisäksi ympäristö- ja kehitysyhteistyöalojen kansalaisjärjestöjä. Jäsenvaltioiden asiantuntijoita kuultiin teknisissä kokouksissa. Kuulemisissa päätettiin, että Mauritanian kalastuspöytäkirja on syytä pitää voimassa. 3. EHDOTUKSEN OIKEUDELLISET NÄKÖKOHDAT Kalastuskumppanuussopimukseen liittyvä uusi pöytäkirja on toimitettu neuvostolle, jonka on määrä hyväksyä sen allekirjoittaminen ja väliaikainen soveltaminen. Pöytäkirja on myös toimitettu neuvostolle ja Euroopan parlamentille sen tekemisen loppuun saattamiseksi. 2012/0259 (NLE) Ehdotus NEUVOSTON ASETUS Euroopan unionin ja Mauritanian islamilaisen tasavallan välisessä voimassaolevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan kyseisten sopimuspuolten kesken tehdyn pöytäkirjan mukaisten kalastusmahdollisuuksien jakamisesta ja asetuksen (EY) N:o 1801/2006 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto hyväksyi 30 päivänä marraskuuta 2006 asetuksen (EY) N:o 1801/2006 Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä[1]. (2) Kumppanuussopimukseen liittyvä uusi pöytäkirja, jäljempänä ’uusi pöytäkirja’, parafoitiin 26 päivänä heinäkuuta 2012. Uudessa pöytäkirjassa unionin aluksille myönnetään kalastusmahdollisuuksia Mauritanian lainkäyttövaltaan kalastuksen osalta kuuluvilla vesillä. (3) Neuvosto antoi […] uuden pöytäkirjan allekirjoittamisesta ja väliaikaisesta soveltamisesta päätöksen …/2012/UE[2]. (4) Olisi määriteltävä jäsenvaltioiden kalastusmahdollisuuksien jakoperusteet uuden pöytäkirjan soveltamisajaksi. (5) Jos ilmenee, että uuden pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008[3] 10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. Kyseinen määräaika olisi vahvistettava. (6) Koska nykyisen pöytäkirjan voimassaolo lakkaa 31 päivänä heinäkuuta 2012, tätä asetusta olisi sovellettava uuden pöytäkirjan allekirjoituspäivästä, ON HYVÄKSYNYT TÄMÄN ASETUKSEN: 1 artikla Euroopan unionin ja Mauritanian islamilaisen tasavallan välisessä voimassaolevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan kyseisten sopimuspuolten kesken tehdyssä pöytäkirjassa vahvistetuissa kalastusmahdollisuuksissa otetaan huomioon vuosien 2008–2012 tosiasialliset saaliit, ja ne jaetaan jäsenvaltioiden kesken seuraavasti: a) Luokka 1 – Äyriäisiä, ei kuitenkaan langustia ja taskurapua, pyytävät kalastusalukset (alusten enimmäismäärä: 36) Espanja || 4 150 tonnia Italia || 600 tonnia Portugali || 250 tonnia b) Luokka 2 – senegalinkummelia pyytävät pohjatroolarit (muut kuin pakastusalukset) ja pohjasiima-alukset (alusten enimmäismäärä: 11) Espanja || 4 000 tonnia c) Luokka 3: Pohjalajeja, ei kuitenkaan senegalinkummelia, pyytävät alukset, jotka käyttävät muita pyydyksiä kuin troolia (alusten enimmäismäärä: 9) Espanja 2 500 tonnia d) Luokka 4 – Taskurapuja pyytävät alukset Espanja 200 tonnia e) Luokka 5 – Nuottaa käyttävät tonnikala-alukset Espanja 17 lisenssiä Ranska 5 lisenssiä f) Luokka 6: Vapapyydyksiä käyttävät tonnikala-alukset ja pintasiima-alukset Espanja 18 lisenssiä Ranska 4 lisenssiä g) Luokka 7 – Pelagiset pakastustroolarit (alusten enimmäismäärä: 19); enintään 2 alusta voidaan käyttämättä jättämisen tapauksessa lisätä luokkaan 8. Saksa 28 500 tonnia Ranska 2 850 tonnia Latvia 68 400 tonnia Liettua 71 250 tonnia Alankomaat 76 950 tonnia Puola 28 500 tonnia Yhdistynyt kuningaskunta 8 550 tonnia h) Luokka 8 – Pelagisia lajeja pyytävät muut kuin pakastusalukset (alusten enimmäismäärä on 2, ja ne voidaan käyttämättä jättämisen tapauksessa siirtää luokkaan 8) Irlanti 15 000 tonnia; ne voidaan käyttämättä jättämisen tapauksessa siirtää luokkaan 7 kyseisen luokan jakokertoimen mukaisesti. 1. Asetusta (EY) N:o 1006/2008 sovelletaan rajoittamatta Euroopan yhteisön ja Mauritanian islamilaisen tasavallan kalastuskumppanuussopimuksen soveltamista. 2. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset. 3. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, että kaikkia kalastusmahdollisuuksia ei ole käytetty. 2 artikla Muutetaan asetusta (EY) N:o 1801/2006 seuraavasti: 1. Kumotaan 2 artikla. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan uuden pöytäkirjan allekirjoittamispäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 343, 8.12.2006. [2] EUVL C … [3] EUVL L 286, 29.10.2008, s. 33.